బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఇక్కడ మీ బంగారానికి రక్షణతోపాటు లాభం!
మెచ్యూరిటీ మొత్తాన్ని బంగారం రూపంలో తీసుకోవచ్చు. లేకపోతే డబ్బుల రూపంలో కూడా పొందొచ్చు. అయితే మీడియం, లాంగ్ టర్మ్ డిపాజిట్లపై అడ్మినిస్ట్రేషన్ ఫీజు 0.2 శాతం ఉంటుంది.
Samayam Telugu | Updated:
Mar 8, 2019, 10:43AM IST
ఇక్కడ మీ బంగారానికి రక్షణతోపాటు లాభం!
హైలైట్స్
సరికొత్త గోల్డ్ డిపాజిట్ స్కీమ్ ఆవిష్కరించిన ఎస్‌బీఐ
ఇందులో బంగారాన్ని డిపాజిట్ చేయవచ్చు
డిపాజిట్‌పై వడ్డీ పొందొచ్చు
ప్రభుత్వ రంగ ఎస్‌బీఐ సరికొత్త గోల్డ్ డిపాజిట్ స్కీమ్‌ను అందుబాటులోకి తీసుకువచ్చింది. ఇందులో డిపాజిటర్లు వారి బంగారంపై వడ్డీ పొందొచ్చు. పసిడికి రక్షణ కూడా లభిస్తుంది. భారత్‌లో నివసించేవారందరూ ఈ గోల్డ్ స్కీమ్‌లో ఇన్వెస్ట్ చేయవచ్చు.
గోల్డ్ డిపాజిట్ స్కీమ్ ప్రత్యేకతలు
✺ కనీసం 30 గ్రాముల బంగారం నుంచి ఈ స్కీమ్‌లో డిపాజిట్ చేయవచ్చు. అప్పర్ లిమిట్ అంటూ ఏమీ లేదు. ఎంత బంగారమైనా డిపాజిట్ చేయవచ్చు. బంగారు కడ్డీలు, నాణేలు, జువెలరీ రూపంలోని గోల్డ్‌ను డిపాజిట్ చేయవచ్చు. రాళ్లు, ఇతర లోహాలను లెక్కలోకి తీసుకోరు.
✺ డిపాజిట్లు మూడు రకాలు.. షార్ట్ టర్మ్ డిపాజిట్ (1 నుంచి 3 ఏళ్లు), మీడియం టర్మ్ గవర్నమెంట్ డిపాజిట్ (5 నుంచి 7 ఏళ్లు). లాంగ్ టర్మ్ గవర్నమెంట్ డిపాజిట్ (12 నుంచి 15 ఏళ్లు). కేంద్ర ప్రభుత్వం తరుపున బ్యాంక్ ఈ డిపాజిట్లను స్వీకరిస్తుంది.
✺ షార్ట్ టర్మ్ డిపాజిట్ కింద చూస్తే బ్యాంకు ఏడాదికి 0.5 శాతం వడ్డీ ఇస్తుంది. 1 నుంచి 2 ఏళ్ల మధ్య కాలానికి 0.55 శాతం వడ్డీ పొందొచ్చు. 2 నుంచి 3 ఏళ్ల మధ్య కాలానికి 0.6 శాతం వడ్డీ వస్తుంది.
✺ మీడియం టర్మ్ గవర్నమెంట్ డిపాజిట్ కింద వార్షికంగా 2.25 శాతం వడ్డీ పొందొచ్చు. లాంగ్ టర్మ్ గవర్నమెంట్ డిపాజిట్లపై వార్షికంగా 2.5 శాతం వడ్డీ వస్తుంది.
✺ మెచ్యూరిటీ మొత్తాన్ని బంగారం రూపంలో తీసుకోవచ్చు. లేకపోతే డబ్బుల రూపంలో కూడా పొందొచ్చు. అయితే మీడియం, లాంగ్ టర్మ్ డిపాజిట్లపై అడ్మినిస్ట్రేషన్ ఫీజు 0.2 శాతం ఉంటుంది. మీరు బంగారం రూపంలో మెచ్యూరిటీ మొత్తం తీసుకుంటేనే ఇది వర్తిస్తుంది.
✺ షార్ట్ టర్మ్ డిపాజిట్ల విషయంలో ప్రిమెచ్యూర్ విత్‌డ్రాయెల్‌కు ఏడాది లాకిన్ పీరియడ్ ఉంటుంది. వడ్డీ డబ్బులపై పెనాల్టీ పడుతుంది. మీడియం డిపాజిట్ల విషయంలో 3 ఏళ్ల తర్వాత, లాంగ్ టర్మ్ డిపాజిట్ల విషయంలో 5 ఏళ్ల తర్వాతనే ప్రిమెచ్యూర్ విత్‌డ్రాయల్స్ ఉంటాయి. వడ్డీ డబ్బుపై పెనాల్టీ పడుతుంది.
✺ డిపాజిట్లపై వచ్చిన వడ్డీని వార్షికంగా తీసుకోవచ్చు. లేకపోతే మెచ్యూరిటీ సమయంలోనైనా తీసుకోవచ్చు. డిపాజిట్ సమయంలోనే ఈ విషయాన్ని తెలియజేయాలి.
✺ డిపాజిట్ చేసిన తర్వాత నోడల్ బ్రాంచ్ మీకు గోల్డ్ డిపాజిట్ సర్టిఫికేట్ ఇస్తుంది. అన్ని ఎస్‌బీఐ బ్రాంచులు ఈ డిపాజిట్ స్కీమ్స్‌ను అందించకపోవచ్చు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.